da da da da da da nn da da da da da da nb da da nn da da de da da de da nb nb da da en da da da da da da en da da da da da da da da da en da da da da en da da da en da da da da da da da da da da nb de en nl en en da nl da da da da da de en da da da da da en sv en da da da da da nb da da da de da da ro en da da de sv id sv
Vi udvide mulighederne for at engagere sig i klimakampen
Outsideren og Team Mod på Livet
Det gode samarbejde mellem frivillige og ansatte
Undersøgelse af perspektiver på frivilligt arbejde
Online kurser i et digitalt klasselokale
Opsætning og facilitering af din digitale workshop
Lav din konference eller generalforsamling til et livestudie
Artikler og podcast om arbejdet med frivillige
Artikler og inspiration til dit arbejde med frivillige
7th februar 2022 Forskellige typer frivillige, Undersøgelser og analyser
Hvis vi skal have alle med i klimakampen, skal vi udvide mulighederne for at engagere sig
Af Line Lund Mikkelsen, vidensmedarbejder i Ingerfair
Civil ulydighed og demonstrationer er ikke de eneste handlinger, der kan gøre en potentiel forskel i kampen for klimahandling. Så i stedet for at tale om, hvad der er det “rigtige at gøre”, bliver vi nødt til at udvide mulighederne for, hvordan man kan engagere sig i klimakampen.
De seneste år er flere og flere begyndt at engagere sig i den grønne dagsorden, og i 2019 gik op mod 30.000 mennesker på gaden, for at råbe politikkerne op forud for Folketingsvalget.
I 2020 foretog vi i Ingerfair en undersøgelse af, hvordan tre grønne civilsamfundsbevægelser – Den Grønne studenterbevægelse, Klimabevægelsen 350+ og Extinction Rebellion Danmark – italesætter klimaforandringerne og mobiliserer til deltagelse i klimakampen på facebook. Det overraskede os, at handlemulighederne for den enkelte udebliver, medmindre man synes, at civil ulydighed og demonstrationer er de eneste handlinger, der flytter noget.
De tre grønne bevægelser er alle meget tydelige omkring, at klimaforandringerne har sat verden i en nødsituation, der kræver handling nu. Naturen og menneskehedens livsgrundlag er ved at forsvinde. Dette budskab bliver slået godt og grundigt fast, og ligeledes er de tre grønne bevægelser også tydelige (ikke nødvendigvis helt enige) om, hvem der bærer ansvaret.
Her forekommer flere forskellige forståelser, der dels peger på, at det er vores alles ansvar, ældre generationers ansvar, idet det skyldes ældre generationers uhensigtsmæssige livsføring, mens den sidste forståelse stiller magthaverne, eliten og det kapitalistiske system til ansvar for klimaforandringer.
Klimavenlig handling drukner i diskussioner om ’det rigtige at gøre’
Mens der i mere eller mindre grad eksisterer en enighed om konsekvenserne af klimaforandringerne, og i høj grad er enighed om, at det haster at finde varige løsninger på klimaforandringerne, så viser vores undersøgelse, at hvad der er de ’rigtige’ løsninger, ofte er til debat og diskussion. Skal man have bannere, t-shirts, plakater og klistermærker i forbindelse med en demonstration, eller er det en del af tidligere tiders forbrugstanker? Og er klimakampen også en kapitalismekamp? Det er nogle af de diskussioner, der bliver ført på klimabevægelsernes facebookgrupper.
Til trods for enigheden om, at det kræver hurtig handling, er budende på reelle løsninger mangeartede og flertydige blandt de klimaengagerede, og det bliver hurtigt til en diskussion om, hvad der er den ’rigtige’ klimavenlige handling. Diskussionerne er vigtige og udtryk for et stort engagement. Det er vigtigt, at der er plads til uenigheder i civilsamfundet. Det er det, civilsamfundet skal kunne rumme. Min bekymring er, om den til tider hårde debat, omkring hvad der er det ’rigtige’ at gøre, kan afskrække nogle fra at deltage og komme med idéer og løsninger.
Klimaforandringer kræver flere engagementsmuligheder i civilsamfundet
Civilsamfundet er kendetegnet ved at kunne skabe kreative løsninger på komplekse problemstillinger. Det er vigtigt, at dette også kendetegner civilsamfundet på klimaområdet. Jeg tror, at hvis vi som samfund skal løfte opgaven omkring klimaforandringerne, så er det vigtigt, at vi i civilsamfundet også er åbne over for forskellige og alternative løsninger.
I reportagen fra Altinget d. 9. september 2021 følger vi klimaaktivisten Rainbow fra Extinction Rebellion i England, der nævner, at de foruden aktivistiske aktioner også laver et folkekøkken, hvor de serverer 4000 måltider. Medierne har dog særligt fokus på de aktivistiske aktioner.
I Danmark er fokus også meget på klimabevægelsens aktivistiske aktioner, hvilket jeg synes er en skam. Jeg tror nemlig på, at hvis vi skal skabe et mere bredt engagement i vores samfund, så skal vi vise og tilbyde flere forskellige måder at kunne engagere sig på. Vi er nogle, der stiller op til aktioner på Rådhuspladsen, vi er nogle, der holder og passer byhaver, vi er nogle, der er engageret i reparationsværksteder, og vi er nogle, der formidler viden om klimaforandringer osv.
Det er vigtigt, at både civilsamfundsbevægelserne og medierne formidler de forskellige muligheder og måder, hvorpå man kan engagere sig i stedet for at formidle konflikten og uenigheden.
Læs rapporten “Unge klimafrivillige”
Andre artikler om emnet:
Samfundets udvikling og de seks forskellige typer frivillige engagement
Fælles værdier som afsæt for samskabelse
Stop myterne! Den moderne og senmoderne frivillige
Episode #13. Backstage med Ingerfair
Organisationskultur, Organisationsudvikling, Samfundsudvikling, Strategi
Line Lund Mikkelsen: Line arbejder med at kortlægge viden i forbindelse med Ingerfairs projekter. Hun er både med til at designe og gennemfører undersøgelser med medarbejdere og frivillige i civilsamfundssektoren. Hun er en ægte metodenørd og mestre både den kvantitative og kvalitative tilgang.
Fastholdelse og ledelse af frivillige
Forankring af projekter på frivillige hænder
Kommunikation i arbejdet med frivillige
Vil du have endnu mere inspiration?
Det kan du også bruge os til:
Bøger og produkter fra Forlaget Ingerfair
Flere artikler om samme emne
Samfundets udvikling og de seks forskellige typer frivillige engagement
Fælles værdier som afsæt for samskabelse
Stop myterne! Den moderne og senmoderne frivillige
Episode #13. Backstage med Ingerfair
’Rigtigt’ arbejde i fem forskellige udgaver (eller flere)
Kan man arbejde forkert med frivillige?
Den store generationsudskiftning – artikel 3
Forsvandt vigtig erfaring fra din organisation med corona-nedlukningen?
Erfaringstab når frivillige forlader organisationerne
Flæsketorvet 68, 1711 København V